ועדת העלייה, הקליטה והתפוצות, כנסת 23, פרוטוקול מספר 9, 2020-06-24 09:30

דוד ביטן: אני מתכבד לפתוח את הישיבה.

דוד ביטן: הנושא היום הוא הארכת משך הזכאות ללימודים באולפן וסל הקליטה בתקופת הקורונה לעולים חדשים.

דוד ביטן: הדיון מתקיים בעקבות יזמתם של חברי הכנסת אנדרי קוז'ינוב ויואל רזבוזוב.

דוד ביטן: דנו בזה דרך אגב גם עם השרה, כשישבנו על זה.

דוד ביטן: אתם יודעים שהקורונה פגעה בכל ה אוכלוסיות במדינת ישראל, אבל לעולים החדשים המצב קשה יותר בגלל כל מיני סיבות.

דוד ביטן: שרת הקליטה הביאה לאישורו של מענק קורונה ייחודי על סך 500 ₪ לאלפי משפחות של עולים חדשים שעלו לישראל ב-2020 ושאינן זכאיות לטיפול המוסד לביטוח לאומי.

דוד ביטן: טרם החלטה זו העולים החדשים הופלו לרעה על ידי המוסד לביטוח לאומי בהחלטת ממשלה לזכאות למענקים המיוחדים.

דוד ביטן: המענק אושר ב-9 ביוני 2020.

דוד ביטן: בדיון זה מוצע להכפיל את משך הזכאות לסל הקליטה ולהאריך את האפשרות ללמוד באולפנים.

דוד ביטן: בשנת 2019 עלו 35,436 עולים חדשים.

דוד ביטן: בתחילת 2020 עלו, לא הרבה בינתיים, 7,826.

דוד ביטן: מעריכים שעכשיו יהיה.

דוד ביטן: בארץ פועלים 90 אולפנים, בשנת 2018 למדו 18,695 איש באולפנים, בשנת 2019 למדו 20,209 איש ואישה, 75% סיימו לימודי אולפן.

דוד ביטן: סיבות לנשירה הן יציאה לעבודה ובעיות בריאות.

דוד ביטן: בשנת 2020, 5,826 לומדים, מתוכם רק 165 סיימו.

דוד ביטן: כנראה בגלל הקורונה.

דוד ביטן: המימון לפעילות האולפנים ממשרדי הקליטה והחינוך, שכר המורים ממומן על ידי משרד החינוך, הלימודים באולפנים מתבצעים בשיטת הוואוצ'רים, מסלול שוברים.

דוד ביטן: אתם צריכים להסביר לנו קצת על העניין של הוואוצ'רים האלה.

דוד ביטן: עולים חדשים שלא יצליחו לסיים את לימודי האולפן שלהם עד ל-21 באוגוסט 2020 יצטרכו לבקש ממשרד הקליטה הארכת המועד המזכה.

דוד ביטן: מדובר בטרטור מיותר.

דוד ביטן: אתם תציגו ואנחנו נמשיך לאחר מכן.

דוד ביטן: בבקשה.

יואל רזבוזוב: תודה היו"ר.

יואל רזבוזוב: תודה על הדיון.

יואל רזבוזוב: באמת אני וחבריי שיושבים כאן מקבלים המון פניות מעולים חדשים שרק עלו בשנה האחרונה לארץ, שנמצאים במצב מאוד מאוד רע.

יואל רזבוזוב: באמת המצב הוא רע.

יואל רזבוזוב: אנחנו מדינת עליה, אנחנו מעודדים עליה, רק כשמגיעים לכאן, הם נתקלו בגלל מצב החירום במצב שהם לא חשבו שהם יהיו בו, הם פשוט לא הצליחו לסיים את האולפן שלהם, או שהלימודים נפסקו בכלל, או שהם עברו לזום, וללמוד רק על פי זום נורא קשה להם, ופשוט לא רכשו את השפה.

יואל רזבוזוב: מעבר לכך, הם לא מצליחים להשיג עבודה בשוק החופשי, כי אנחנו רואים מה קורה היום במדינה.

יואל רזבוזוב: גם אין להם שפה, גם אין להם עבודה, כמה שזה נשמע קלישאתי, וגם מבחינת הפרנסה, מה שמקבלים מהמדינה, הזכאות לסל קליטה של חצי שנה נגמרת, ואז הם עוברים להבטחת הכנסה וזה פשוט לא מספיק.

יואל רזבוזוב: משפחות שלמות נאלצות להתקיים מ-1,700 ₪ בהבטחת הכנסה, הם פשוט לא מסוגלים.

יואל רזבוזוב: אנחנו מקבלים פניות שהם נמצאים במצב מאוד מאוד גרוע.

יואל רזבוזוב: אנחנו ניכנס בהמשך למספרים המדויקים, כמה זה עולה, איך אנחנו עושים את זה, איך אנחנו מחזירים להם את שעות האולפן, איך אנחנו מצליחים להרחיב להם את הזכאות לסל הקליטה, אבל חשוב מאוד שאנחנו עושים את הדיון הזה לעזור להם, כי באמת עולים חדשים שעלו לארץ זאת אוכלוסייה היום שהיא אחת האוכלוסיות שהכי בסיכון כאן במדינת ישראל וחשוב מאוד לעזור.

יואל רזבוזוב: אז תודה על הדיון ואני מודה לכל חבריי שהגיעו לכאן וכולנו ביחד כאן באותו מצב, רוצים לסייע להם.

יואל רזבוזוב: תודה.

אנדרי קוז'ינוב: אני כמובן מצטרף לכל מה שיואל אמר.

אנדרי קוז'ינוב: קיבלנו את הנתונים העדכניים.

אנדרי קוז'ינוב: אמנם 7,000 איש זה נשמע כאילו לא הרבה מתחילת השנה, אבל עדיין, גם מתוך החבר'ה שעלו בשנת 2019, גם מתוך אלה שסיימו אולפנים והתחילו לעבוד, הרבה פוטרו, להרבה אין את הזכאות לדמי אבטלה.

אנדרי קוז'ינוב: אמנם שוב תודה למשרד הקליטה שהם מתקיימים מהמענק של משרד הקליטה, אבל זה עדיין לא מספיק ובטווח הזמן המיידי אין שום סיכוי שהם ימצאו עבודה ויצליחו להתפרנס בכבוד.

אנדרי קוז'ינוב: לכן חשבנו לנכון ליזום את הדיון הזה ולראות כיצד ניתן לסייע להם, כי כרגע המצב הוא באמת בכי רע, אנשים ממש נכנסים לסף פת לחם, כולל כאלה עם ילדים, חלקם חושבים לחזור לארץ מוצאם כי פשוט אין, בשנה הראשונה, אם אתה לא מצליח לפרנס את עצמך אז המצב באמת גרוע.

אנדרי קוז'ינוב: לפי האומדן התקציבי שמופיע כאן במסמכים, מדובר בלא מעט כסף, ועדיין צריך למצוא את החלופה, ניסיון לעזור לחבר'ה האלה, בהנחה שכמובן יהיה גל נוסף.

אנדרי קוז'ינוב: אבל שוב, במצב התעסוקה בארץ דהיום זאת הקבוצה הכי חלשה שלא תדע גם להשתלב, גם בעבודות אגב הכי כביכול, מה שנקרא, העבודות השחורות, הפשוטות.

אנדרי קוז'ינוב: כי גם עבודות כאלה כבר אין.

אנדרי קוז'ינוב: כמה כבר שליחים צריך בסופרים?

אנדרי קוז'ינוב: אז זה המצב, לכן אני מקווה שנמצא את הפתרון הראוי.

דוד ביטן: אני רוצה להבין מה אתם מבקשים בדיוק.

דוד ביטן: אתם מבקשים הארכה של עוד חודשיים לאלה שלומדים באולפן?

אנדרי קוז'ינוב: מעבר לזה.

אנדרי קוז'ינוב: אנחנו מבקשים לבחון את הארכת סל הקליטה לחצי שנה.

שלומית אבינח: את משך הזכאות, אתם מתכוונים?

אנדרי קוז'ינוב: לא.

אנדרי קוז'ינוב: האולפנים זה סיפור נוסף, זה סיפור שונה.

אנדרי קוז'ינוב: וסל הקליטה זה סיפור שונה.

אנדרי קוז'ינוב: אלה שני דברים נפרדים.

אנדרי קוז'ינוב: ברגע שסל הקליטה נגמר והוא לא מוצא עבודה, הוא זכאי למענק מטעם משרד העליה, מענק מחייה, שזה כסף יחסית זעום, 1,700 שקל לאדם.

אנדרי קוז'ינוב: אי אפשר להתקיים מהכסף הזה.

אנדרי קוז'ינוב: לכן אנחנו מבקשים להאריך את הזכאות לסל קליטה לעוד חצי שנה.

אנדרי קוז'ינוב: עכשיו, צריך לראות לפי איזה חתך.

אנדרי קוז'ינוב: מתי הבנאדם עלה, האם הוא עובד, האם הוא מקבל מענק, באיזה תנאים צריך לקזז את המענק מסל הקליטה שיוענק, ובנוסף, אם אנחנו מאריכים את משך הלימוד באולפנים, אז לאותו טווח מן הסתם צריך להאריך גם את הזכאות לסל קליטה.

אנדרי קוז'ינוב: כי אם אנשים ילמדו הם לא יעבדו.

דוד ביטן: הביטוח הלאומי פה?

שלומית אבינח: לא.

דוד ביטן: אז אני רוצה להבין.

דוד ביטן: מצד אחד אנחנו מדברים על האולפנים.

יואל רזבוזוב: השלמת שעות אולפן.

דוד ביטן: לתת להם הארכה בגלל הקורונה הם לא למדו, אז הם צריכים עוד חודשיים.

אנדרי קוז'ינוב: ראית, 165 מסיימים.

דוד ביטן: לתת לחבר'ה מהאולפנים עוד חודשיים על מנת להמשיך ללמוד, זה דבר אחד.

דוד ביטן: דבר שני, אתם מדברים על משהו אחר לגמרי, הנושא של סל הקליטה.

יואל רזבוזוב: זה שונה אבל זה מתקשר ביחד.

דוד ביטן: כן, אבל זה חופף בנקודה מסוימת.

דוד ביטן: מה שאתם מבקשים, העלות התקציבים של האולפנים לחודשיים היא מינימלית, והעלות של מה שאתם מדברים היא מאוד גדולה.

דוד ביטן: הנושא השני הוא לא נושא פשוט.

דוד ביטן: אבל השאלה אם אנחנו יכולים, אם מגיעה להם השלמת הכנסה, כי הם לא עובדים.

יואל רזבוזוב: מגיעה להם הבטחת הכנסה.

יואל רזבוזוב: אנחנו מבקשים להמיר את הבטחת ההכנסה עכשיו לגובה של סל הקליטה.

יואל רזבוזוב: זה מה שאנחנו מבקשים.

דוד ביטן: כמה זה סל קליטה לחודש?

יואל רזבוזוב: כ-2,600, והבטחת הכנסה זה כ-1,700.

יואל רזבוזוב: ההפרש פה לדעתי הוא כ-1,000 ₪.

יואל רזבוזוב: משהו כזה.

דוד ביטן: למה, הבטחת הכנסה זה 2,000 ומשהו.

אנדרי קוז'ינוב: לא, זה לא אבטלה.

יואל רזבוזוב: היו"ר, אנחנו ניכנס למספרים.

יואל רזבוזוב: אבל אני אומר שאם הממשלה מוצאת כסף לעניינים של פוליטיקאים עצמם, אז לעולים חדשים אני בטוח שאפשר למצוא.

דוד ביטן: טוב.

דוד ביטן: רציתי לראות מה הבקשה.

דוד ביטן: אתם מדברים על שני דברים.

דוד ביטן: מישהו רוצה לומר משהו?

אלכס קושניר: קודם כל דיון סופר חשוב.

אלכס קושניר: וזו מסיבה אחת מאוד מאוד פשוטה.

אלכס קושניר: צריך להבין שסל הקליטה ניתן לעולים חדשים בעיקר במטרה אחת, לאפשר להם דמי מחייה תוך כדי זה שהם רוכשים את הכלי החשוב ביותר לשילוב בחברה הישראלית וזה השפה.

אלכס קושניר: אנחנו ראינו שבתקופה של החל מה-15 למרס עד סוף חודש מאי, בכלל שום אולפן לא עבד, כולל האולפנים העירוניים, ועד כמה שאני מבין, אולפנים פרטיים עדיין לא חזרו לפעילות, זה אותה תכנית ואוצ'ר.

דגנית סנקר: חזרו חלקית.

דגנית סנקר: אני אסביר.

אלכס קושניר: חזרו חלקית.

אלכס קושניר: זה אומר שהאנשים האלה שהיום נאלצים להכנס לתוך שוק העבודה בלי שרכשו את הכלי החשוב ביותר, השפה, יימצאו בתחתית שרשרת המזון מבחינת היכולת שלהם להשתלב.

אלכס קושניר: ואם אתה לוקח בחשבון גם את העובדה ששוק התעסוקה היום הוא בדיוק הפוך ממה שהיה ב-15 למרס, זאת אומרת האבטלה מאוד מאוד גבוהה, וזה אומר שיש תחרות על כל מקום ומקום, העולים האלה נמצאים בחיסרון יחסי מאוד מאוד משמעותי.

אלכס קושניר: לכן חושב שתפקידנו של כולנו זה לאפשר להם לממן להם את המחייה עד שהם יסיימו את האולפן.

אלכס קושניר: אני מאמין שכל אחד לפי איפה שהוא נמצא.

אלכס קושניר: יש כאלה שהיו חודשיים באולפן בזמן הזה, יש כאלה שהיו שלושה חודשים בזמן הזה, כל אחד והשלב שלו.

אלכס קושניר: אבל אנחנו חייבים לעשות את זה.

אלכס קושניר: זה דבר אחד.

אלכס קושניר: דבר נוסף שחשוב לעשות, ואני מבקש להעלות את זה כהצעה לסדר, אנחנו חייבים לראות איך אנחנו מתגברים את התכנית של קידום העסקה של משרד הקליטה כדי לאפשר או כדי לתמרץ את המעסיקים לקחת את העולים לעבודה.

אלכס קושניר: כי אני אומר לך שוב פעם, החסרון היחסי שיש לעולים החדשים הטריים בעיקר בעיקר בשפה אבל גם ביכולת להבין ולהתחבר למציאות הישראלית מבחינת שוק העבודה, הולך להיות קריטי והבטחת הכנסה ממשרד הקליטה זה באמת סכום שהוא לא גבוה ואי אפשר להתקיים ממנו.

אלכס קושניר: לכן אני מבקש לעשות שני דברים: אחד, אני מצטרף לחבריי אנדרי ויואל לגבי הסיפור של הארכת סל הקליטה כדי לאפשר לאנשים לסיים את האולפן, ודבר נוסף, לראות איך אנחנו בונים תמריצים למעסיקים לקחת את העולים החדשים לעבודה.

דוד ביטן: בוא נעזוב רגע את הנושא של התעסוקה כי גם השרה ביקשה את הדיון הזה.

דוד ביטן: נשאיר את זה לדיון אחר.

דוד ביטן: לא נערבב.

דוד ביטן: טלי בבקשה.

טלי פלוסקוב: קודם כל תודה ליו"ר בכלל על הדיון וליוזמים כמובן.

טלי פלוסקוב: לי יש תחושה, אני כמו כל אחד שיושב כאן בשולחן מקבלת המון פניות מאנשים שפשוט לא יודעים מה לעשות בסיטואציה הזאת.

טלי פלוסקוב: הם אזרחים חדשים במדינה שלנו והם באמת לא יודעים מה לעשות בסיטואציה הזאת.

טלי פלוסקוב: אנחנו צריכים 1.

טלי פלוסקוב: לכוון אותם ו-2.

טלי פלוסקוב: באמת לדאוג להם.

טלי פלוסקוב: לי יש תחושה שאנחנו דאגנו, ודאגנו לא רע, לקבוצות שונות של האנשים בחברה הישראלית, ושכחנו לגמרי את הקבוצה הזאת של עולים חדשים שממשיכים להגיע לארץ ואני זוכרת עוד סיפור שהעליתי בפני המנכ"ל ואני מודה לו שהדבר נפתר, על זה שאפילו אותם 500 שקל שחילקנו לכל האזרחים במדינה שלנו, ותיקים, מי שנחשב לעולה חדש הוא לא קיבל מלכתחילה.

טלי פלוסקוב: אחר כך התערבנו ואחר כך עשינו, ושוב, אני מבקשת למסור תודה גם לשרה וגם למנכ"ל.

טלי פלוסקוב: אבל אני חושבת שבמקום לקחת ולזרוק פה רעיונות, ויש פה הרבה על מה לדבר, צריך לבנות חבילה של עזרה לעולים חדשים שבעצם נפלטו מהעזרה לכל אזרח של מדינת ישראל.

טלי פלוסקוב: הם נמצאים במצב יותר רגיש מכל אחד מאתנו.

טלי פלוסקוב: שפה, זה דבר אחד.

טלי פלוסקוב: דבר שני, הם לא עבדו פה, לא הייתה להם אפשרות לעבוד 12 חודשים כדי שתהיה להם זכאות לאבטלה.

טלי פלוסקוב: הם לא שייכים לשום קבוצה.

טלי פלוסקוב: אז מה קורה?

טלי פלוסקוב: צריך למצוא פתרון נקודתי לקבוצת האנשים האלה.

טלי פלוסקוב: אני לא אדבר על הסכומים.

טלי פלוסקוב: אני רואה את הסכומים, מה שהונח בפנינו מטעם משרד העליה והקליטה, אלה באמת סכומים מאוד גבוהים, אבל אנחנו חייבים למצוא נוסחה.

טלי פלוסקוב: שוב, יושבים כאן אנשי מקצוע, הם צריכים לומר לנו את כל הנושאים ששייכים לעולים.

טלי פלוסקוב: אנחנו רק מעלים את הסוגיות שפנו אלינו.

טלי פלוסקוב: אתם בוודאי יודעים עוד עם מה אנשים מתמודדים.

טלי פלוסקוב: לכן אני לא רוצה להגיד לכם 'זה תעשו', 'זה אל תעשו'.

טלי פלוסקוב: תכינו אתם תכנית כוללת שנוגעת בכל אדם שנשאר מחוץ לתמונת העזרה של המדינה שנותנת היום לקבוצות רבות של אנשים.

טלי פלוסקוב: ואז אדוני היו"ר, אני חושבת שברגע שהתכנית תהיה מוכנה, בטח ובטח אני בטוחה שהשרה תשמח לקדם את הדבר הזה, אנחנו ניתן לה את כל הגיבוי, ונראה איך אנחנו מתקדמים עם זה.

טלי פלוסקוב: אבל זה שהקבוצה הזאת לא יכולה להשאר ללא תשומת לב של המדינה, זה חד משמעי.

טלי פלוסקוב: יש פה טעות מאוד גדולה בעיני.

טלי פלוסקוב: אגב, המכתבים שאני מקבלת, המשפט האחרון הוא מאוד מסוכן מבחינתי.

טלי פלוסקוב: "או שאנחנו מסתדרים או שאנחנו יורדים מהארץ, חוזרים" וזה בעיני המשפט הכי קשה.

טלי פלוסקוב: אסור שזה יקרה.

טלי פלוסקוב: אנחנו צריכים להיות לצידם של האנשים האלה בנקודת זמן כל כך קריטית.

טלי פלוסקוב: גם עבורם וגם כמובן עבור המדינה.

אנדרי קוז'ינוב: עובדתית, המוטיב הזה של ירידה מהארץ חוזר אצל כולם.

טלי פלוסקוב: ברור.

טלי פלוסקוב: אני מאמינה שמה שאני מקבלת יש גם אצלכם.

דוד ביטן: מי נמצא כאן ממשרד הקליטה?

שלומית אבינח: אבל יש שלושה פונים.

דוד ביטן: אנחנו קודם נשמע את משרדי הממשלה.

דוד ביטן: עם כל הכבוד לפונים.

שלומית אבינח: זה כדי לתאר את המצוקה.

דגנית סנקר: אני אומר כמה דברים, כמובן שכל מה שתואר פה על הקושי ועל ההתמודדות בעידן הקורונה, וגם על ---

דוד ביטן: אני רוצה להבין, מה שכתבתם פה 370, זה 375 מיליון, נכון?

דגנית סנקר: נכון מאוד.

דוד ביטן: זה מתייחס לכמה?

דגנית סנקר: להארכה של חצי שנה נוספת כמו שהציע חבר הכנסת.

דגנית סנקר: זאת אומרת אם אנחנו היום ---

דוד ביטן: לפי כמה עולים?

אנדרי קוז'ינוב: לפי כלל העולים מתחילת 2019.

יואל רזבוזוב: כן אבל אם תקחו בחשבון שיש להם הבטחת הכנסה ותורידו את זה---

טלי פלוסקוב: חצי שנה, זאת אומרת אם אני מחלקת את זה בחלקי שש, זה העלות של חודש?

דגנית סנקר: נכון.

דגנית סנקר: אבל אומר ח"כ רזבוזוב שאם נעשה את ההפרש שבין הבטחת הכנסה לדבר הזה, אנחנו עדיין נהיה במספרים מאוד גבוהים של מעל 200 מיליון.

דוד ביטן: איך הגעתם למספרים האלה?

טלי פלוסקוב: אז אולי לא צריך להגדיל לחצי שנה?

דוד ביטן: מה אתם מבקשים, להכפיל את סל הקליטה?

דוד ביטן: איך זה יכול להיות?

יואל רזבוזוב: לא, יש הבטחת הכנסה נגיד ---

דוד ביטן: לא, אני מדבר על המספר הזה.

דוד ביטן: כמה היום סל הקליטה?

יואל רזבוזוב: בואו נחשב, יש מספרים.

דוד ביטן: לא, כמה היום סל הקליטה?

דגנית סנקר: סל הקליטה מופיע במסמך שנמצא לכולכם בעמודה שנקראת "תעריף סל".

דגנית סנקר: זה בנוי מהרכבים, שזה החצי השני ---

דוד ביטן: כמה היום סל הקליטה?

דגנית סנקר: זוג שמגיע לארץ מקבל 35,000 שקל.

אנדרי קוז'ינוב: למשך חצי שנה.

דוד ביטן: מה אתם רוצים, להעלות את זה בעוד חצי שנה?

אנדרי קוז'ינוב: כן.

אנדרי קוז'ינוב: אבל זה עניין תלוי.

דוד ביטן: לא נקבל את זה, חבר'ה.

אנדרי קוז'ינוב: אנחנו נמצא את הנוסחה.

יואל רזבוזוב: שניה, בואו נעשה פה סדר.

יואל רזבוזוב: זה 35,000 לחצי שנה ואז יש להם עוד הבטחת הכנסה, חצי שנה הם מקבלים כסף, קוראים לזה הבטחת הכנסה.

יואל רזבוזוב: מה שאנחנו מבקשים, את גובה הבטחת הכנסה, להשלים את זה לגובה של סל הקליטה, ל-35,000.

יואל רזבוזוב: אם לדוגמה הם מקבלים 20,000 הבטחת הכנסה, משהו כזה, אז שיקבלו 35,000, עוד 15,000.

דוד ביטן: כמה הם מקבלים הבטחת הכנסה?

דגנית סנקר: יש פה גם את התעריפים, אבל בוא נניח---

דוד ביטן: בערך.

דגנית סנקר: בני זוג, אפשר להגיד ש-10,000.

יואל רזבוזוב: 10,000.

יואל רזבוזוב: אז אנחנו אומרים לקפוץ ב-25,000.

יואל רזבוזוב: עכשיו כמה עולים עלו מתחילת השנה?

אנדרי קוז'ינוב: 7,800.

דוד ביטן: לא יקבלו את זה.

יואל רזבוזוב: אנחנו מדברים על 140 מיליון ₪.

יואל רזבוזוב: זה לחצי שנה.

יואל רזבוזוב: אז בואו נתחיל לעשות אולי מדרגות.

יואל רזבוזוב: אפשר נגיד לעשות חודשיים ראשונים.

יואל רזבוזוב: לראות האם מצב החירום ממשיך.

אלכס קושניר: חבר'ה, אני חושב שיהיה מאוד קשה לעלות לסכום כזה.

אלכס קושניר: כי הסכום הוא מאוד גדול.

דוד ביטן: ברור שלא.

דוד ביטן: אין מצב.

אלכס קושניר: אבל אדוני היו"ר, אם אנחנו מצמידים את זה לכמות החודשים שנשארו להם ללמוד באולפן, אז יש פה גם הגיון שהוא גם הגיון מעבר ---

דוד ביטן: זה מה שרציתי מהתחלה.

דוד ביטן: אבל פה העלו הצעה להקפיץ את הכל לכולם---

אנדרי קוז'ינוב: אם הבנאדם נשאר ללמוד חודשיים, אז בואו ניתן לו חודשיים.

אנדרי קוז'ינוב: בנאדם שנשאר לו שלושה חודשים, ניתן לו שלושה חודשים.

אנדרי קוז'ינוב: ככה צריך לבנות את זה.

דוד ביטן: לא כולם.

דוד ביטן: זה רק אלה ---

אנדרי קוז'ינוב: רק אלה שלומדים באולפן.

דוד ביטן: גם המסמך הזה הוא לא נכון.

דוד ביטן: חלק כבר מצאו עבודה, חלק נקלטו---

אלכס קושניר: לאלה שעם עבודה הם לא צריכים את זה.

דוד ביטן: זה לא יכול להיות ---

אנדרי קוז'ינוב: לכן מה שרציתי לשאול, האם אנחנו יודעים מספרית כמה אנשים היום מאותם אלה שעלו מתחילת השנה מקבלים את הבטחת ההכנסה.

דגנית סנקר: הם עדיין בסל קליטה.

אנדרי קוז'ינוב: אלה שעלו מתחילת ספטמבר?

דגנית סנקר: אז בוא רק נענה, כי חיברתם קצת את האולפנים.

דגנית סנקר: בוא נדבר רגע על האולפנים.

דגנית סנקר: ראשית, אני רוצה שתדעו, האולפנים לא נפסקו.

דגנית סנקר: גם בזמן הקורונה, גם באולפנים הפרטיים.

יואל רזבוזוב: בזום, אבל קיבלנו, ואנשים לא למדו את השפה כמו שצריך.

דגנית סנקר: אנחנו לא רואים עיכוב.

דגנית סנקר: אנחנו באמת איפשרנו לכולם ---

יואל רזבוזוב: זה לא ביקורת אגב.

יואל רזבוזוב: אנחנו באים לעזור.

דגנית סנקר: אני יודעת, אני מרגישה את זה ואני יודעת.

טלי פלוסקוב: בזום פשוט צריך עוד חודשיים כדי לקלוט את מה שלומדים בכיתה.

דגנית סנקר: כן, אבל בשביל שנתקף את זה בנתונים.

דגנית סנקר: אנחנו נצא מכאן והיו"ר ינחה אותנו.

דוד ביטן: אני מציע כך, בואו נלך כרגע על נושא האולפנים.

דוד ביטן: להעלות את סל הקליטה זה בלתי אפשרי כרגע, זה ברור.

דוד ביטן: תלכו, קחו את האולפנים, כי ההיגיון הוא שמי שלא למד וצריך להשלים את האולפן, בטח הוא לא יכול לעבוד.

דוד ביטן: נכון שאין ויכוח על זה?

דגנית סנקר: חד משמעית.

דוד ביטן: תעשו עבודה כמה נשארו, שצריכים להמשיך ללמוד באולפן בתקופה הקרובה, מה העלות התקציבית לאחר קבלת דמי המחייה האלה מהביטוח הלאומי ואז נדע מה התקציב שאנחנו צריכים לאשר בעניין הזה מול האוצר.

דוד ביטן: זה מה שצריך לעשות כרגע.

דוד ביטן: לא ללכת, אם אנחנו נבקש עכשיו העלאה אז אף אחד לא יקבל כלום כרגע.

דוד ביטן: בואו נלך על הדבר היותר הגיוני---

אלכס קושניר: אומרת פה דגנית שמבחינתם אין עיכוב.

אלכס קושניר: אבל דגנית, אני מחזיר אותך---

דגנית סנקר: אני לא מכירה נתונים של עיכוב.

אלכס קושניר: אני מחזיר אותך לדיונים שהיו לנו.

אלכס קושניר: אנחנו יודעים ש-500 שעות אולפן זה גם ככה לא מספיק.

אלכס קושניר: חלק מהם לא למדו, אנחנו יודעים.

אלכס קושניר: וחלק מהם למדו בזום שהלימודים בזום, אני אומר לך על הבת שלי, עזבי רגע אולפן ושפה חדשה, זה דבר שהוא לא אפקטיבי, או אפקטיבי בערבון מוגבל.

אלכס קושניר: אז כנראה שאתם צריכים לעשות שני דברים: אחד – זה באמת לראות כמה אנשים צריכים לקבל את ההארכה ושתיים – להיערך עם האולפנים, איך אתם מאריכים את תכנית הלימודים, כדי שהחבר'ה האלה יקבלו את מלוא התכנית.

שלומית אבינח: ולמה הם צריכים לפנות למשרד הקליטה עד 21.8, למה הם צריכים עוד פעם לטרטר אותם ולפנות למשרד הקליטה?

אלכס קושניר: הם לא צריכים לפנות.

אלכס קושניר: עזבי.

אלכס קושניר: שניה, שלומית, את מדברת על משהו אחר.

אלכס קושניר: את מדברת איתי על בירוקרטיה, אני מדבר על המהות.

אלכס קושניר: הרי הם צריכים לעשות שני דברים: לראות כמה אנשים צריכים להמשיך ללמוד מעבר לחצי שנה שלהם בארץ, כדי לעשות את העלות התקציבית.

אלכס קושניר: אחר כך לתקף את תכנית האולפנים של משרד החינוך ושל הוואוצ'רים כדי לראות שהם באמת מקבלים את כל התכנית ואחר כך נדבר על הפרוצדורה.

דוד ביטן: אם אני מסתכל על הנתונים כמו שרשמו לי בוועדה, אנחנו מדברים על כמה אלפים שצריכים להשלים.

דוד ביטן: בוא נגיד, במצב הזה אנחנו מדברים בערך, בוא נגיד, השלמה מעבר להבטחת הכנסה של 2,000 שקל לבנאדם, אנחנו מדברים על 12 מיליון שקל.

דוד ביטן: זה מה שאנחנו מדברים.

דוד ביטן: לא על 35 מיליון שקל.

אנדרי קוז'ינוב: אפרופו אולפנים, יש גם שאלה כמה אנשים, נניח, מאלה שעלו החל מספטמבר 2019, כמה מתוכם נתמכים היום, מקבלים את הבטחת ההכנסה מטעם משרד הקליטה.

אנדרי קוז'ינוב: זאת אומרת מה הכמות המספרית של האנשים שלא מצאו עבודה ונאלצים להיתמך.

דגנית סנקר: במרס כולם נכנסו להבטחת הכנסה.

דגנית סנקר: או רובם, רוב רובם נכנסו להבטחת הכנסה.

אנדרי קוז'ינוב: אלה שעלו מינואר ברור, ייכנסו.

אנדרי קוז'ינוב: אבל אלה שעלו נגיד מספטמבר.

דגנית סנקר: אז הם במרס נכנסו להבטחת הכנסה ובספטמבר יעברו לביטוח לאומי.

דוד ביטן: כן, אבל הביטוח הלאומי מקבל אותם?

דוד ביטן: אין בעיה?

טלי פלוסקוב: כן.

טלי פלוסקוב: ברגע שהם אחרי שנה בארץ, כן.

טלי פלוסקוב: הם נכנסים.

דוד ביטן: ואלה שלא שנה בארץ?

טלי פלוסקוב: לפני שנה הם שייכים למשרד הקליטה.

אנדרי קוז'ינוב: חצי שנה סל קליטה, עוד חצי שנה דמי קיום ממשרד הקליטה, במידה והם לא מגיעים לסך ההכנסה---

דוד ביטן: אז אלה שעלו ב-2020 הם בתוך העניין.

דוד ביטן: אז מה הבעיה?

טלי פלוסקוב: נכון.

טלי פלוסקוב: הם במשרד הקליטה.

דוד ביטן: אז מה הבעיה?

דוד ביטן: למה צריך להוסיף עלות תקציבית אם הם גם ככה בפנים?

אלכס קושניר: הם בפנים בדמי קיום.

אלכס קושניר: דמי קיום נועדו להשלים לך הכנסה במידה ואתה עובד.

דוד ביטן: כמה יש כאלה?

אלכס קושניר: שניה, אבל מה שאנחנו רוצים זה לאפשר להם ללמוד.

אלכס קושניר: בשביל זה צריך לשלם סל קליטה.

דוד ביטן: אז אנחנו צריכים נתונים אחרים לגמרי ממה שיש לנו פה.

דוד ביטן: אפשר ללכת ולראות, אלה שנמצאים בתוך החצי שנה השניה, כי מי שנמצא בתוך החצי שנהה ראשונה אין שום בעיה, נכון?

דוד ביטן: הם מקבלים סל קליטה מלא.

שלומית אבינח: אבל עכשיו נגמרת החצי שנה.

דוד ביטן: רגע.

דוד ביטן: אבל הם צריכים לעשות עבודה על זה.

דוד ביטן: מאלה שנמצאים בחצי השנה הראשונה, כמה מהם עוברים לחצי השנה השניה במהלך הלימודים באולפן, ומאלה שנמצאים בחצי השנה השניה, כמה יש, והולכים ללמוד באולפן?

דוד ביטן: כי יש כאלה שלא הולכים ללמוד באולפן.

דוד ביטן: לדעתי זה מצמצם את העלות התקציבית באופן משמעותי ביותר.

דוד ביטן: אפילו אני לא יודע אם זה יכול לעבור את ה-10 מיליון שקל, במקרה של האולפנים.

דוד ביטן: תוספת על משרד הקליטה.

דוד ביטן: ליועצת המשפטית יש משהו לומר.

דגנית סנקר: אני רק רוצה להשלים משפט.

דגנית סנקר: אתה יודע, אנחנו היינו כאן בשבוע שעבר.

דגנית סנקר: מבחינת מה שחברת הכנסת טלי דיברה על תכנית כללית, אנחנו עובדים על תכנית כללית.

דגנית סנקר: התכנית לפי בקשת השרה ורצון השרה, צריכה להסתכל על כל הממדים, ולכן הולכת להיות תכנית שהיא לתפיסתה תכנית חומש, אנחנו הצגנו את זה גם לאוצר ואנחנו מתכוונים להמשיך ולקדם את זה כי אפקט הקורונה לא יהיה רק השנה, זה ברור לכולם.

טלי פלוסקוב: נכון, אבל חומש, אני חושבת שאתם לוקחים משהו מאוד גדול.

טלי פלוסקוב: אנחנו נמצאים עכשיו בעיצומה של הקורונה ובשיא, אני מקווה וכולנו מקווים, ועכשיו כבר האנשים נופלים לנו בין הכסאות.

טלי פלוסקוב: אז אני לא צריכה שתגידו לי עכשיו מהאני צריכה לעשות ב-2025.

טלי פלוסקוב: תגידו לי מה אני צריכה לעשות עכשיו.

יואל רזבוזוב: חשוב מה שאתם עושים אבל זה במקרו.

יואל רזבוזוב: אנחנו צריכים במיקרו.

טלי פלוסקוב: --- קורונה זה משהו שבכל מקרה שונה מהחיים הרגילים שלנו, ולכן בעיני אתם צריכים אולי את, העבודה שלכם מאוד מבורכת, אבל לחלק את זה לשני חלקים.

טלי פלוסקוב: חלק אחד שקשור לקורונה ופתרון מיידי וחלק אחד שמתייחס לחומש, כמו שאת אומרת.

טלי פלוסקוב: נמצאת פה ממלאת מקום ראש עירית כרמיאל, אז ---

יואל רזבוזוב: היו"ר, מה שאני אומר, יש לי הצעה.

יואל רזבוזוב: בסוף כשבמשרד יכינו לנו איזו שהיא תכנית בערך יצמצמו איך אנחנו באמת מספרים, לאן הם יכולים לעזור ויש את תכנית המענקים, כך אני יודע גם מהספורט, של הרבה מיליארדים של המדינה, אז אנחנו כן יכולים להשחיל את זה לתוך התכנית, כי כסף נכון להיום אפשר להוציא לזה.

דוד ביטן: כמה זמן ייקח לכם לעשות את העבודה הזאת?

דגנית סנקר: אם תגדירו במדויק את ההצעה כרגע---

דוד ביטן: הגדרתי לך את זה במדויק.

דגנית סנקר: אז כמה ימים.

יואל רזבוזוב: כמה ימים?

דוד ביטן: ישיבה בעוד 10 ימים כדי להשלים את המהלך.

דוד ביטן: היועצת המשפטית בבקשה.

שלומית אבינח: מה אתה רוצה?

דוד ביטן: אמרתי לה.

דוד ביטן: היא תכין לנו בדיוק כמה נשאר ובאיזה תקופות ומה תוספת העלות התקציבית.

דוד ביטן: זה לא צריך להיות משהו בשמיים.

שלומית אבינח: לאלה שעלו מ-2020?

שלומית אבינח: או שאתה כולל גם את 2019?

אנדרי קוז'ינוב: מי שלומד באולפן.

דוד ביטן: מי בפנים, רק מי שעלה בנובמבר-דצמבר 2019.

דוד ביטן: אלה שלפני זה לא בפנים.

אנדרי קוז'ינוב: אבל מה קורה עם האנשים שסיימו את האולפנים, נגיד עלו בספטמבר 2019, סיימו את האולפנים, עברו לדמי קיום מטעם משרד הקליטה ---

דוד ביטן: זה לא הדיון עכשיו.

דוד ביטן: זה דיון יותר גדול כי זו תוספת, שינוי של סל הקליטה.

דוד ביטן: זה לא דבר שאפשר לעשות את זה בלי המשרד, והשרה צריכה להיות ומשרד האוצר.

דוד ביטן: אני מציע שנתביית על הנושא של האולפנים כרגע ומה אנחנו צריכים לסייע לאלה שכבר בתוך העניין.

דוד ביטן: זה בסדר גמור.

דוד ביטן: לגבי הדיון הגדול, לדעתי זה לא לדיון הזה של ההצעה לסדר.

מרב תורג'מן: אני מבקשת להפנות את תשומת לב הוועדה ואולי גם לקבל בעניין הזה תשובות ממשרד העליה והקליטה.

מרב תורג'מן: בהתאם לנוהל שאתם פרסמתם באתר שלכם יש התייחסות להארכת תקופת הזכאות ללימודים באולפן ובין היתר גם הארכת תקופת הזכאות להבטחת הכנסה בחודשיים נוספים, אם תקופת הלימודים התארכה מסיבות שאינן תלויות בעולה, כמו שביתה, דחיית פתיחת האולפן, אירועים משפחתיים או בין היתר גם מחלה.

מרב תורג'מן: השאלה מה אתם עושים עם העניין הזה.

דגנית סנקר: זה תקף גם לעניין הקורונה.

דגנית סנקר: אם זאת השאלה.

מרב תורג'מן: ואתם הודעתם לאותם לומדים?

דגנית סנקר: רק אסבר את האוזן בדוגמה אחת.

דגנית סנקר: אנחנו במסגרת האולפנים הפרטיים, היו"ר ביקש שנעשה על זה זום-אין, אז אני אומר.

דגנית סנקר: יש 34 מוסדות שביוזמת משרד העליה והקליטה התחילו ללמד עברית.

דגנית סנקר: מה-18 אנחנו המשכנו איתם את תכנית הלימוד, אבל כל מי שהתעכב בחודשים האלה ויצא מתחולה, הוא עלה כבר במרס, וב-18.3 פקעה זכאותו כי הוא עבר שנה וחצי, אנחנו כתבנו לו ב-סמס 'תפנה אלינו, אנחנו נאריך לך אוטומטית, אם זה מה שאתה מבקש'.

מרב תורג'מן: ואלה שלמדו למשל בזום במשך חודשיים, גם להם איפשרתם להאריך לעוד חודשיים לימודים פרונטליים?

דגנית סנקר: את מדברת על האולפנים הפרטיים או על אולפני משרד החינוך?

דגנית סנקר: נציגי משרד החינוך נמצאים פה ואני מציעה---

מרב תורג'מן: אני לא חושבת שצריכה להיות הבחנה.

דגנית סנקר: לא, אנחנו נאפשר.

דגנית סנקר: אנחנו שלחנו רק את ה-סמסים שאנחנו שלחנו, זה לאותה אוכלוסייה שאנחנו יודעים שהיא ביקשה מאתנו ולכן ידענו להתייחס רק אליה.

דגנית סנקר: מי שיפנה שם אנחנו נדע להתייחס גם אליו.

דגנית סנקר: אנחנו לא יוצאים בקריאה יזומה כי אנחנו לא יודעים---

שלומית אבינח: אבל צריכה להיות מדיניות אחידה.

מרב תורג'מן: לחלוטין.

מרב תורג'מן: לחלוטין צריכה להיות מדיניות אחידה.

דגנית סנקר: זו אותה מדיניות.

דגנית סנקר: אני רק סיפרתי כשאנחנו פנינו למי שידענו לגביו.

דגנית סנקר: בסדר?

דגנית סנקר: זו אותה מדיניות.

אנדרי קוז'ינוב: אבל מי שלמד בזום יתאפשר לו להמשיך בלימודים פרונטליים ולהשלים עוד את החודשיים האלה?

דגנית סנקר: בהחלט שכן.

דגנית סנקר: כולל אותן בחינות, כולל אותה כמות שעות.

דגנית סנקר: אנחנו הקפדנו שרמת השירות ורמת השפה העברית, גם בגין הזום, תיבדק באמצעות מבחן.

דגנית סנקר: תמיד אנחנו עושים מבחן, אבל בשביל לראות שלא נפלנו באיכות של העברית.

מרב תורג'מן: ואתם מסונכרנים בעניין הזה עם המוסד לביטוח לאומי, באשר לתשלומי הבטחת הכנסה בחודשיים הנוספים?

דגנית סנקר: אנחנו ממשיכים.

יואל רזבוזוב: זה בתוך ההבטחה הזאת.

דגנית סנקר: כן.

דגנית סנקר: בהחלט.

יואל רזבוזוב: זאת אומרת, לחדד את לימודי העברית, מה שאתן מתכוונות, שמה שלא נלמד באולפנים בזום או ההפסקה שהייתה, העולים יהיו זכאים לשעות נוספות בשביל השלמת הפערים?

דגנית סנקר: נכון.

שלומית אבינח: אבל איך הם ידעו שהם זכאים?

דגנית סנקר: אז אני אומרת, למי שאצלנו ---

דוד ביטן: שלחו להם סמס.

דוד ביטן: (מדברים ביחד)

דגנית סנקר: זה גם כתוב במסמך.

דגנית סנקר: אנחנו פנינו לכל מי שאנחנו יודעים שהיה בתקופת הקורונה.

דוד ביטן: שלחתם את זה בעברית או בשפה שלהם?

דגנית סנקר: שלחנו את זה בשפות.

דגנית סנקר: המזכירה שלומית, מזכירת הוועדה, אנחנו יודעים לעבוד בשש שפות, זה תורגם, זה נשלח לכל עולה בשפתו.

דוד ביטן: טוב.

דוד ביטן: כרמיאל.

טניה מזרסקי: תודה רבה על ההזדמנות להיות איתכם היום ותודה שאתם דנים באזרחי מדינת ישראל, עולים חדשים, זו אוכלוסייה באמת מיוחדת שדורשת התייחסות מיוחדת וגישה מיוחדת.

טניה מזרסקי: בעצם אלה האנשים שנשארו כרגע כמעט מתחת לקו העוני.

טניה מזרסקי: אלה שהגיעו בתחילת שנת 2020, התחילו ללמוד באולפן והפסיקו את הלימודים בגלל הקורונה.

טניה מזרסקי: לימודים בזום לא מסוגלים להשלים את הלימודים.

טניה מזרסקי: תקופת הזכאות לסל הקליטה מסתיימת כעבור שישה חודשים, ומה שכבר ציינו חברי הכנסת וחברי הוועדה, הבטחת ההכנסה שמשולמת לעולים החדשים היא הרבה יותר נמוכה מגובה סל הקליטה והכסף הזה לא מספיק לחיים, לשכור דירה ואפילו לרכוש סל מזון ראוי זה לא מספיק.

טניה מזרסקי: אנשים באמת פונים ומבקשים.

טניה מזרסקי: בזמן הקורונה אנחנו כעירייה דאגנו, כרשות, לסלי מזון לעולים שנתקלו במצב כלכלי מאוד קשה.

טלי פלוסקוב: גם משרד הרווחה.

טניה מזרסקי: ממשרד הרווחה נתנו סיוע כעקרון לאזרחים ותיקים.

טניה מזרסקי: יש הרבה משפחות עם ילדים שבדרך כלל אחד מבני הזוג לומד והשני מתפרנס, בעצם כולם מצאו את עצמם ללא עבודה.

טניה מזרסקי: ובגלל שהם מעט חודשים בארץ הם לא זכאים לדמי אבטלה והם נשארו במצב כלכלי מאוד מאוד קשה.

טניה מזרסקי: הבקשה להעלות את גובה הבטחת ההכנסה לעולים שלא סיימו אולפן ולא יכולים להתפרנס בגלל שהם לא רכשו שפה ברמה ראויה, בקשה להוסיף להם קיצבה ותמיכה, זה באמת מאוד מאוד בולט באנשים האלה, שאין להם מאיפה לקבל תמיכה אחרת.

טלי פלוסקוב: אני רוצה להוסיף דבר אחד אדוני היו"ר, לידיעה כללית.

טלי פלוסקוב: סיוע לשכר דירה לעולים חדשים הוא 300 שקל בחודש.

טלי פלוסקוב: אולי כדאי לנו בתקופה הזאת להגדיל להם סיוע לשכר דירה, לפחות עד ל-1,000 שקל.

טלי פלוסקוב: זו גם אולי דרך לעשות.

דוד ביטן: 300 שקל בחודש, זה מה שהם מקבלים?

טלי פלוסקוב: 300 שקל.

טלי פלוסקוב: ידעתי שזה יעניין אותך.

טניה מזרסקי: זה כלול בסכום של סל הקליטה והבטחת הכנסה, אבל אי אפשר להתקיים מהכסף הזה.

דוד ביטן: למה אתם לא מבקשים מהם, אולי יתרמו למשרד הקליטה משהו.

דוד ביטן: נראה לי יותר טוב, לא?

טלי פלוסקוב: מי יתרום?

דוד ביטן: העולה החדש.

דוד ביטן: מה זה 300 שקל?

אנדרי קוז'ינוב: הסיוע בשכר דירה לא משולם על ידי משרד הקליטה.

אנדרי קוז'ינוב: הוא משולם על ידי משרד השיכון.

דוד ביטן: מה זה משנה איזה משרד?

דוד ביטן: זה לא מעניין אותי איזה משרד.

אנדרי קוז'ינוב: אתה צודק, פשוט אני רוצה שיתרמו למשרד השיכון ולא למשרד הקליטה.

דוד ביטן: סיוע שכר דירה 300 שקל, נו באמת.

דוד ביטן: מה, הם גרים ב---

טניה מזרסקי: רציתי להתייחס לאזור הפריפריה, שהעסקים והתעשיינים שם פשוט קרסו, הם מפטרים המון עובדים שלהם שכבר עבדו ואנחנו לא יכולים לדבר על קליטה של עובדים חדשים, ואם יש מועמד להתקבל לעבודה אז כמובן יעדיפו אדם שכבר יודע עברית, שכבר אפשר לתקשר איתו---

דוד ביטן: לא תמיד.

דוד ביטן: זה תלוי מה סוג העבודה.

דוד ביטן: לא תמיד יש את העניין של השפה.

טניה מזרסקי: ההבדל בין פריפריה למרכז הארץ שבמרכז הארץ יש הרבה יותר הזדמנויות למצוא מקום עבודה.

טניה מזרסקי: בפריפריה המצב הרבה יותר קשה.

דוד ביטן: טוב.

דוד ביטן: לפני שנעבור למשרד החינוך ומשרד האוצר, נשמע את ירוסלב שינדר.

ירוסלב שינדר: בוקר טוב לכל חברי הוועדה.

ירוסלב שינדר: אני ואשתי עלינו לארץ במרס השנה, כמו רוב האנשים שכרגע לומדים מאולפנים.

דוד ביטן: מאיפה?

ירוסלב שינדר: מבירביג'אן.

ירוסלב שינדר: עלינו בהתאם לתכנית של אולפן עציון.

ירוסלב שינדר: בעצם זו תכנית שאנחנו משלמים עליה 2,000 שקל לחודש.

ירוסלב שינדר: בהתאם לתכנית שילמנו את כל הסכום מראש, בסך 10,000 שקלים אבל לא קיבלנו אפילו מחצית מהשירות שמגיע לנו מבחינת הלימודים.

דוברת: משלמים כסף על אולפן עציון?

דוד ביטן: הם שילמו בחו"ל כבר.

אלכס קושניר: לא, בוא נעשה סדר.

אלכס קושניר: אולפן עציון זו תכנית של הסוכנות היהודית.

אלכס קושניר: הם משלמים על המגורים שנותנים להם, זה סוג של פנימייה.

אלכס קושניר: זה לא שהם משלמים על האולפן.

אלכס קושניר: (מדברים ביחד)

ירוסלב שינדר: בהתאם למה שסיפרו לנו לפני שעלינו, ה-10,000 שקל האלה אמורים היו לכלול גם אולפנים, גם מחיה, גם טיולים בארץ וגם סיוע בתעסוקה.

שלומית אבינח: מה הבעיה עכשיו?

דוד ביטן: דיור הם קיבלו.

דוד ביטן: נכון?

ירוסלב שינדר: התכנית שלנו מסתיימת ב-31.7 בגלל כל ההפסקות אנחנו לא נקבל את השפה ברמה שרצינו ובעצם ניפלט מהתכנית, התכנית תסתיים.

שלומית אבינח: הזכאות עד ה-31.7.

דוד ביטן: מה הם קיבלו?

דוד ביטן: דיור הם קיבלו?

דוד ביטן: מה הם לא קיבלו?

טניה מזרסקי: תכנית בהעשרה, סיורים בארץ והדרכות, סדנאות.

יואל רזבוזוב: אבל זה לא קשור למשרד הקליטה.

יואל רזבוזוב: בואו נעשה סדר.

ירוסלב שינדר: הבעיה המרכזית שלא קיבלנו את רמת השפה הנדרשת.

דוד ביטן: הוא היה שם במגורים, אז לא לימדו אותו שם?

ירוסלב שינדר: במסגרת החמישה חודשים האלה לא הצלחנו ללמוד את השפה בגלל כל המגבלות, סל הקליטה הסתיים כרגע והיכולת שלנו לממש את הפוטנציאל למצוא עבודה שואפת לאפס.

ירוסלב שינדר: לכן אין לנו שום דבר, אין לנו לא סל קליטה, לא שפה ולא כלום.

טלי פלוסקוב: אני רוצה --- שוב, התכנית הזאת שייכת לסוכנות היהודית.

דגנית סנקר: הם נמצאים על הקו והם רוצים להגיב.

דוד ביטן: תעלו את אולג פומין.

דוד ביטן: מאיפה הוא עלה?

אורלי צוקרמן: עלינו ממוסקבה באוקטובר 2019.

אורלי צוקרמן: התחלנו ללמוד בדצמבר כי בעצם חודש וחצי חיכינו עד שיתחילו הלימודים.

אורלי צוקרמן: האולפנים היו מלאים עד אפס מקום וחיכינו חודש וחצי.

דוד ביטן: באיזה אולפן?

אורלי צוקרמן: בית עולה בחיפה.

אורלי צוקרמן: למדנו עד פורים ועד הכל נפסק.

אורלי צוקרמן: אז הייתה הפסקה ואז התחלנו ללמוד בזום.

דוד ביטן: משרד הקליטה, אתם רואים?

דוד ביטן: אין מה לעשות.

דוד ביטן: צריך להוסיף עוד איזה חודשיים.

דוד ביטן: רואים את זה.

דוד ביטן: זה לא משנה.

דוד ביטן: או שהוא התחיל מאוחר או שהוא ---

אורלי צוקרמן: באמצע לימודי הזום הסתיים למשפחה שלי סל הקליטה ולא הייתה לנו ברירה אלא להתחיל לעבוד, כי אחרת לא היינו יכולים לממן את עצמנו.

דוד ביטן: אתה עובד היום?

אורלי צוקרמן: עבדנו בשתי עבודות מזדמנות, בעבודה הראשונה לא שילמו, עכשיו אנחנו בתהליכים משפטיים.

אורלי צוקרמן: גם העבודה השניה הייתה עבודה מזדמנת.

אורלי צוקרמן: כיום אני לא עובד.

אורלי צוקרמן: אני מחפש עבודה במשך חודש וכלום.

אורלי צוקרמן: העבודה היחידה שאולי אני אדע למצוא זו עבודת נקיון.

אורלי צוקרמן: אולי.

יואל רזבוזוב: בואו נשמע---

דוד ביטן: היא יודעת עברית?

נינה פוליאקוב: קצת.

דוד ביטן: למדו באולפן אפילו קצת וגם כן לא יודעים עברית?

יואל רזבוזוב: זה הקורונה.

דוד ביטן: לא צריך החלטות.

דוד ביטן: רואים ש---

אנדרי קוז'ינוב: אחרי חודשיים-שלושה של לימודים אין שום יכולת להתבטא בצורה שוטפת.

טלי פלוסקוב: אין סיכוי.

דוד ביטן: ממש לא יודעים עברית.

נינה פוליאקוב: עלינו ממוסקבה בדצמבר 2019.

נינה פוליאקוב: חודש אחרי שהתחלנו ללמוד ב"אבא חושי" כ-700 איש, חודש לאחר מכן הלימודים נפסקו בגלל הקורונה והודיעו לנו שלא יהיו לימודים פרונטליים.

דוד ביטן: הם חזרו ללמוד אחרי הקורונה?

נינה פוליאקוב: עברנו ללמוד בזום.

נינה פוליאקוב: במקום 5 שעות פרונטליות ביום קיבלנו שעה וחצי בזום בלבד.

נינה פוליאקוב: בקבוצה.

נינה פוליאקוב: אף אחד מאיתנו לא הצליח למצוא עבודה בזמן הקורונה בגלל הסגר, אפילו עבודה הכי פשוטה.

שלומית אבינח: והיא צעירה.

שלומית אבינח: שימו לב שהיא צעירה.

נינה פוליאקוב: כל החסכונות האישיים שצברנו שהיו לנו, נגמרו, וגם סל הקליטה הסתיים.

דוד ביטן: אני לא מבין את ישראל ביתנו, איך לא פתרתם את הבעיות האלה שנים?

אלכס קושניר: ישראל ביתנו אשמים גם ברצח ארלוזורוב.

אלכס קושניר: הרי הקורונה התחילה עוד אז.

דוד ביטן: יכלתם להגדיל את סל הקליטה.

אלכס קושניר: להזכיר לך מי היה שר האוצר?

נינה פוליאקוב: אנחנו רוצים להיות מאוד יעילים למדינה, אבל מכיוון שלא קיבלנו את רמת העברית הבסיסית, אנחנו לא מצליחים, לא לשרוד וגם לא לתת מעצמנו.

נינה פוליאקוב: מה שאנחנו מבקשים, שתאפשרו לנו ללמוד את השפה ברמה נאותה כדי שגם נדע לקרוא.

דוד ביטן: היא רוצה להיות באולפן עוד.

נינה פוליאקוב: אני רוצה לקבל את רמת השפה.

נינה פוליאקוב: זה לאו דווקא משך האולפן.

נינה פוליאקוב: לא בזום, פרונטלי.

דוד ביטן: תודה רבה.

דוד ביטן: משרד החינוך בבקשה.

טירה גלינויר: הדיון יותר התמקד בחלקים של אלקין, אני יכולה להגיד איך אנחנו נערכים למשבר השפה שהולידה הקורונה.

טירה גלינויר: אנחנו בקיץ פותחים כ-98 קבוצות לימוד להעשרת השפה, במקביל גם קבוצות הכנה לכיתה א' בעבור תלמידים עולים בגני ילדים, בשותפות כמובן עם משרד הקליטה ועם הרשויות המקומיות.

טירה גלינויר: זה המענה שאנחנו נותנים במהלך הקיץ, על מנת לסגור את הדלתא שיצרה הקורונה, כי הילדים חזרו הביתה וכמעט ולא שמעו את השפה העברית.

דוד ביטן: תראי, בנושא הדיון זה לא התפקיד שלך.

דוד ביטן: אז אני מתנצל שהביאו אותך לזום.

דוד ביטן: אבל בפעם אחרת אנחנו נשמע אותך על הדברים שקשורים למשרד החינוך.

דוד ביטן: אז אני מתנצל.

טירה גלינויר: תודה.

דוד ביטן: האוצר בבקשה.

איל מדן: אני מאגף תקציבים.

איל מדן: אני רק אגיד שהדבר הזה, העלות של תוספת לסל הקליטה או הדלתא, כל מה שדובר, זה משהו שצריך להסגר---

דוד ביטן: אנחנו מדברים על העלות של ההגעה לאולפנים.

איל מדן: --- במסגרת דיונים שלנו מול משרד הקליטה.

איל מדן: ההצעה עדיין לא ממש מגובשת אז אנחנו צריכים להבין מה ההצעה והעלויות שלה.

איל מדן: אנחנו נעשה דיונים מול משרד הקליטה.

דוד ביטן: עזוב רגע את הגדלת סל הקליטה.

דוד ביטן: תתייחס לנושא שדיברנו על האולפנים, שאנחנו צריכים, שמעת מה שביקשנו ממשרד הקליטה להביא לנו לעוד 10 ימים?

דוד ביטן: הנתונים.

איל מדן: שמעתי.

דוד ביטן: בעצם אני לא יודע, בלי הנתונים אתה לא יכול להתייחס.

דוד ביטן: מה שאנחנו מבקשים, בעוד 10 ימים, אחרי שיהיו את הנתונים המדויקים, שתהיה עלות תקציבית מבחינת

דוד ביטן: כם ומה העמדה שלכם.

דוד ביטן: כי לא הגיוני---

איל מדן: אני אגיד שהעמדה שלנו לגבי ה, באופן כללי אין מקור לתוספת לדבר הזה.

דוד ביטן: עזוב את המקור.

איל מדן: כל תוספת שתהיה לדבר הזה צריכה להכנס בתוך מסגרת של דיוני התקציב שאנחנו עכשיו בעיצומם.

דוד ביטן: הבעיה היא אחרת, עם כל הכבוד.

דוד ביטן: מידן, עם כל הכבוד, זה בדיוק הולך לתקציב של הקורונה.

דוד ביטן: תקציב הקורונה קיים מבחינתכם, יש לכם תקציב ביניים לקורונה, לכל מיני דברים.

דוד ביטן: זה ממש הולך לתקציב הזה.

דוד ביטן: כי כל הבעיות שנוצרו, נוצרו בגלל הקורונה.

דוד ביטן: זה המצב.

דוד ביטן: לא צריכים להמתין לתקציב ולדבר ב-2020.

איל מדן: ממה שידוע לי, כל התקציב של הקורונה כבר מוקצה ומחולק.

איל מדן: במידה וצריך תקציב נוסף לדברים נוספים, יש להביא עוד החלטה לעוד הוספה של התקציב של הקורונה.

דוד ביטן: בסדר.

דוד ביטן: נשאיר את הוויכוח הזה לאחר כך.

דוד ביטן: תעמדו מולו בנושא של התקציב.

דוד ביטן: בסדר?

דוד ביטן: אורלי צוקרמן בבקשה.

דוד ביטן: את מכירה את הדיון?

אורלי צוקרמן: כן.

אורלי צוקרמן: אני מתחילת הדיון ואני מכירה את הנושא.

אורלי צוקרמן: אני מבקשת להתייחס למה שזוג הצעירים שדברו על תכנית אולפן עציון קודם.

אורלי צוקרמן: ראשית, תכנית אולפן עציון כמובן מתקיימת בחמישה מקומות בארץ, זו תכנית מאורגנת לצעירים בשיתוף עם משרד העליה והקליטה ומשרד החינוך וצעירים מגיעים לחמישה חודשים ומקבלים מעטפת שלמה של מגורים, כלכלה, צוות מלווה, טיולים להכרת הארץ, וכמובן אולפן עברית.

דוד ביטן: כן, אבל הם לא קיבלו את ---

אורלי צוקרמן: הזוג השתתף להבנתי בתכנית באולפן עציון ירושלים, עלות שלה היא 7,200 שקלים, וזו עלות מאוד מסובסדת, כיוון שעלות מלאה של תכנית כזאת היא לפחות פי ארבעה.

דוד ביטן: לא, לא זה הוויכוח.

אורלי צוקרמן: התשלום לתכנית מתבצע רק לאחר העליה, הם לא שילמו על התכנית לפני העליה.

דוד ביטן: אנחנו שואלים שאלה פשוטה.

דוד ביטן: ברור ממה שהם אמרו שהם לא קיבלו את הסל שהיו צריכים לקבל מה קורה, האם אתם נותנים להם אפשרות להמשיך עוד חודשיים על מנת לקבל את מה שמגיע להם.

אורלי צוקרמן: צריך לדייק בנתונים, ודבר שני, כל הצעירים שהשתתפו בתכניות קליטה, כולל הצעירים הללו, קיבלו הארכה של התכניות בכל התכניות.

אורלי צוקרמן: הארכנו את כל התכניות על מנת לאפשר להם להשאר במגורים ולהמשיך ללמוד.

אורלי צוקרמן: בנוסף, נתנו להם מענקים מיוחדים כדי לסייע להם.

אורלי צוקרמן: קיבלנו תרומה ייעודית מיוחדת והם קיבלו מענקים, ועשינו הנחות בתשלומי שכר הדירה.

אורלי צוקרמן: כלומר, כל עולה שהגיע למרכז הקליטה בדגש על תכניות צעירים, קיבלו מענה כולל מענקים, והארכת שהות במרכזי הקליטה.

אנדרי קוז'ינוב: בכמה כסף מדובר?

אנדרי קוז'ינוב: מה זה מענק ולמה אנשים שהיו איתנו בזום אומרים שהכל נגמר להם?

אורלי צוקרמן: הצעירים פה היו באולפן עציון, א.

אורלי צוקרמן: התכנית עוד לא הסתיימה, לא ברור לי איך הם נמצאים עכשיו בחיפה במקום אחר.

אורלי צוקרמן: כלומר הם כנראה עזבו את התכנית---

אנדרי קוז'ינוב: לא, אלה שני אנשים שונים.

אנדרי קוז'ינוב: עציון וחיפה זה אנשים שונים.

אורלי צוקרמן: הבחור דיבר על עציון ירושלים, אנחנו הארכנו את התכנית---- ונתנו הנחות בשכר דירה.

אורלי צוקרמן: בחיפה הורדנו שכר דירה ל-50% ובנוסף נתנו מענקים.

דגנית סנקר: אני רוצה להציג ליו"ר למען הסדר הטוב, אנחנו --- רוצים לענות תשובות, תציידו אותנו בפרטים קודם שנגיע מוכנים ונדע לענות.

דגנית סנקר: אנחנו מגששים באפלה.

דוד ביטן: אנחנו לא יכולים להגיד לאנשים 'תגידו לנו מה אתם רוצים לומר'.

דגנית סנקר: כי אנחנו נדרשים להגיב ואנחנו לא תמיד יכולים, אם תשלחו לנו את המקרים קודם---

דוד ביטן: לא משנה, הולכת להיות ישיבה בעוד 10 ימים, המשך.

דוד ביטן: עד אז תכינו את עצמכם.

דוד ביטן: שמעתם את הדברים.

אנדרי קוז'ינוב: אמרת על המענקים.

אנדרי קוז'ינוב: מה זה המענק הזה, בכמה כסף מדובר?

אורלי צוקרמן: מדובר בסדרי גודל של בין 800-1,000 שקלים למשתתף למשך שלושה חודשים, ובנוסף לזה נתנו 50% הנחה בשכר הדירה.

אורלי צוקרמן: צעירים, בוגרי אולפן עציון חיפה, תל אביב, ירושלים, בכל המקומות נתנו קיום, הורדנו את שכר הדירה והשארנו להם להשאר---

דוד ביטן: אלה שהיו פה עכשיו, אתם מתכוונים לתת להם תוספת שעות?

דוד ביטן: כשאת אומרת 'הוספנו זמן', כמה ז מן הוספתם?

אורלי צוקרמן: הוספנו זמן שהות, כיון שמשרד החינוך הוציא מכתב של הארכה של עד חודשיים נוספים ולכן איפשרנו להם להמשיך לשהות בתכניות, למרות שזמן השהות בתכנית הסתיים, איפשרנו על מנת שיישארו בתכנית במסגרת, עם המגורים, עם כלכלה, ויוכלו לקבל את אותן חודשיים נוספים.

דוד ביטן: אם נתנו להם להמשיך אז אין בעיה.

אלכס קושניר: אם זה באמת מתקיים במציאות ---

דוד ביטן: מה, היא אומרת דבר לא נכון?

דוד ביטן: מה זה אם באמת?

אלכס קושניר: לא, אבל אתה יודע, לפעמים מה שאנחנו יודעים פה תחת הפלורסנט לא קורה בשטח.

אלכס קושניר: אם זה קורה בשטח, תכנית עציון, כל הכבוד להם.

אלכס קושניר: אבל בתכנית עציון נמצאים רק חלק קטן מהעולים.

אורלי צוקרמן: אלכס, זה בדיוק מה שקורה בשטח.

דוד ביטן: הבנתי, אבל מבחינת הדיון הזה שבאו ואמרו והתלוננו, הם אומרים שהם נתנו פתרון.

אורלי צוקרמן: אני אומרת את הדברים כיוון שאני בטוחה בהם ואני זו שמבצעת אותם.

דוד ביטן: תודה רבה.

אנדרי קוז'ינוב: אדוני היו"ר, יכול להיות שהבעיה היא אחרת---

דוד ביטן: אני מבקש לישיבה הבאה אם אפשר, קודם כל שהיא תהיה פה.

דוד ביטן: קשה עם הזום.

אורלי צוקרמן: בבקשה.

דוד ביטן: תביאי לנו בתכניות שלך איך נתתם, מה נתתם, ממש נייר מסודר.

דוד ביטן: בסדר?

אנדרי קוז'ינוב: יכול להיות שהבעיה, מה שמתארים, שגם נניח מאריכים להם עכשיו שהות של חודשיים, בחודשיים האלה אין להם מאיפה לממן, כי בעצם נגמר סל קליטה.

דוד ביטן: אני מציע ששאלות שקשורות אליה לקראת הדיון הנוסף תעבירו למנהלת הוועדה והיא תעביר לה, ואז היא תבוא עם כל הנתונים.

דוד ביטן: אבל תביאו מראש את זה.

שלומית אבינח: אני רוצה להבהיר למען הפרוטוקול.

שלומית אבינח: המקרים שהובאו, מדובר בדיון ראשוני.

שלומית אבינח: על מנת להתרשם מהבעיה הבאנו את הפונים שגם גורמי המקצוע, שוב, יש דיונים שאנחנו רוצים תשובה פרטנית בדיון.

שלומית אבינח: כאן היו דוגמאות שמתארות את המצוקה ולפעמים שווה גם לשמוע, כי ראיתם, גם אנשים צעירים, גם אנשים מבוגרים וגם תכנית עציון.

שלומית אבינח: זה מדגם.

שלומית אבינח: בדיון הבא אנחנו גם נעביר את הפרטים, אבל גם כל אנשי המקצוע שצופים, אין כמו מראה עיניים ולשמוע את הסיפורים האישיים.

שלומית אבינח: ומכאן ואילך אפשר לשנות את המדיניות ולהיטיב אותה.

דוד ביטן: תודה רבה.

דוד ביטן: רוית בארי ממשרד החינוך.

רוית בארי: שלום לכבוד היו"ר ולכולם.

רוית בארי: אני מאגף לחינוך מבוגרים, אני אחראית על 90 האולפנים שציינת בפתח דבריך.

רוית בארי: אני רוצה לדייק את הנתונים ולחזק את מה שאמרה אורלי צוקרמן.

רוית בארי: אני רוצה לתת קצת מידע שבתאריך 15 במרס, זה המועד שבו הופסקו הלימודים באולפנים של משרד החינוך בעקבות הקורונה.

רוית בארי: באותה נקודת זמן היו 8,400 לומדים במגוון הכיתות.

רוית בארי: אולפנים ראשונים ואולפני המשך.

רוית בארי: באותה נקודת זמן ובאופן מיידי התחילה ההוראה מרחוק דרך הזום ודרך פלטפורמות נוספות כמו המודל שהוא בניהול האגף לחינוך מבוגרים.

רוית בארי: באתרי למידה דיגיטלית הובנתה מערכת שעות מובנית מבעוד מועד ולתלמידים ניתנה אפשרות ללמוד באופן מקוון, וגם המשכנו את מערך ההיבחנות בדרך מקוונת, והמשכנו את חלוקת התעודות של סיום האולפן כדי לאפשר באמת לאנשים להכנס לשוק העבודה ולהשתלב בחברה הישראלית.

רוית בארי: אני מציינת שבתאריך 31.5 אנחנו חזרנו ללמד במתכונת ההוראה הפרונטלית ומתוך ההבנה של המצוקה של מה ששמענו כרגע, אנחנו הארכנו 58 כיתות שהיו אמורות לסיים ב-14.5 עד סוף יוני.

רוית בארי: זה מתחבר למה שאמרה אורלי צוקרמן.

רוית בארי: אנחנו אישרנו למי שרוצה להמשיך את לימודיו במתכונת ההוראה של פנים אל פנים, ולכן באמת כל מחזור מאי יסיים ביוני.

רוית בארי: הארכנו בגדול את ---

יואל רזבוזוב: כל מי שרצה?

שלומית אבינח: כל מי שלמד בזום התקופה לא נחשבת לו?

אלכס קושניר: נו, אז לעשות את החישוב זה מאוד פשוט.

אלכס קושניר: כמה תלמידים יש באולפן, כפול הכסף ונגמר.

אלכס קושניר: זה עניין של שעתיים.

רוית בארי: התקופה נחשבת לו---

דוד ביטן: כל מי שלמד בזום נתתם לו הארכה, זה מה שאת אומרת?

רוית בארי: כן.

רוית בארי: מי שרצה נתנו לו הארכה, והיו כיתות מסוימות שביקשו לסיים את לימודיהן אז הפעלנו את מערך ההיבחנות שלנו, המקוון, ואיפשרו להם לצאת.

רוית בארי: ומי שביקש להמשיך את לימודיו, איפשרנו את המהלך הזה ופעלנו כדי לקדם את הנושא הזה לטובת העולים.

דוד ביטן: כן אבל מה לגבי הכסף, עכשיו הארכת למישהו לחודשיים.

דוד ביטן: מה לגבי סל קליטה, מה לגבי המענק---

יואל רזבוזוב: זה במעגל.

יואל רזבוזוב: אם הם רוצים, היא נותנת להם רשות 'בואו תלמדו'.

יואל רזבוזוב: אבל אז הם אומרים 'אנחנו חייבים להתפרנס, איך נלך ללמוד'.

יואל רזבוזוב: בגלל זה הדיון הזה קשור, למה חיברנו את שני הדברים?

דגנית סנקר: אם אתם מחדדים את הדרישות, אני מסתכלת על חברי הכנסת, תחדדו את הדרישות אז אני מבינה שמדובר על חודש וחצי הארכה לאולפנים ---

דוד ביטן: אבל אמרתי לך מה הדרישה לישיבה הבאה.

דגנית סנקר: אבל עכשיו קיבלנו עוד אינפורמציה---

דוד ביטן: בסדר.

דוד ביטן: --- ביחד.

טניה מזרסקי: יש אפשרות ללמוד באולפן המשך תמורת תשלום של 300 שקל תקורה ולהמשיך ללמוד באולפן.

אלכס קושניר: יש פה מידע חדש.

אלכס קושניר: אומרת פה טניה שאתם גובים על זה כסף?

טניה מזרסקי: לא, על אולפן המשך.

אלכס קושניר: עזבי אולפן המשך, אולפן א'.

אלכס קושניר: מאריכים לכמה זמן?

רוית בארי: הארכנו למחזור מאי בחודש וחצי, אבל נתנו להם את האפשרות לבחור למי שרוצה, ולתת מענה ל---

אלכס קושניר: השאלה השניה, כמה המשיכו וכמה לא המשיכו.

אלכס קושניר: יש לכם נתונים?

רוית בארי: כן.

רוית בארי: יש לי את הנתון הזה.

רוית בארי: יש לנו 250 תלמידים שביקשו לסיים, יש עוד כ-1,000 שביקשו להמשיך ללמוד.

רוית בארי: אני רציתי גם לציין שבתקופת הקורונה מה-15.3 המשיכה הלמידה, אמנם בממדים קטנים יותר, והתחילו ללמוד באולפנים, ופתחנו כיתות גם באופן מקוון.

רוית בארי: מה-31.5 הלימודים ---

דוד ביטן: --- לא מדויק מה שאת אומרת, לא לפי הנתונים האלה.

דוד ביטן: ברגע שתביאי תקציב---

אלכס קושניר: שניה, אדוני היו"ר, האנשים האלה שלומדים באולפנים של משרד החינוך זה רק חלק מהאוכלוסייה.

אלכס קושניר: יש אוכלוסיות נוספות, גם כאלה שלומדים באולפנים פרטיים, וגם כאלה שלומדים בכל מיני תכניות כאלה ואחרות של הסוכנות היהודית ועוד ועוד.

דוד ביטן: אלה לא קשורים למשרד החינוך.

אלכס קושניר: כן.

אלכס קושניר: ולכן כשמשרד הקליטה עושה את החישוב, תקחו בחשבון את כולם.

דוד ביטן: את כל הפרמטרים.

דוד ביטן: טוב.

דוד ביטן: תודה רבה.

דוד ביטן: יש עוד אדם שנמצא כאן ולא שמענו אותו.

דוד ביטן: אביה אבוטבול.

דוד ביטן: בקיצור נמרץ אם אפשר.

אני אביטבול: שלום.

אני אביטבול: תודה שאתם נותנים לי אפשרות לדבר.

אני אביטבול: אני מנהלת אולפן ---- ואני היום פונה אליכם בשם העולים החדשים שכבר לפני שלושה חודשים לא יכולים לקבל אישור זכאות חדש כדי ללמוד באולפן --- אצלנו הכיתות קטנות, בין 4-8 תלמידים וזה בדיוק נותן מענה בתקופה של הקורונה שאפילו תחת משבר אפשר ללמוד בכיתות קטנות ללא חשש להידבקות.

אני אביטבול: אנחנו פותחים כיתות כל הזמן, אלה לא תאריכי מחזורים.

אני אביטבול: מחודש מרס התכנית נעצרה, לא רק בעקבות בעיות טכניות להגיע לאולפן אלא גם בגלל בעיות תקציביות.

אני אביטבול: משרד הקליטה לא מאפשר לתת אישורי זכאות חדשים כדי ללמוד ולפתוח כיתות.

אני אביטבול: לפני שבועיים משרד הקליטה כן נתן אישור לאלו שכבר מחזיקים בידם אישור זכאות, שקיבלו אותו לפני חודש מרס, נותנים להם אפשרות להכנס לכיתות, אבל זה לא נותן את המענה לעולים שמחכים כבר שלושה חודשים ולעולים שעתידים להגיע גם בקיץ הקרוב.

אני אביטבול: אנחנו ערוכים לקבל אותם בכיתות קטנות, אנחנו מוכנים כבר ממחר לתת את המענה הזה.

אני אביטבול: צריך גם להבין שהפרויקט, איך שהוא מורכב, מאפשר גם לעולים כבר להתאקלם בשוק התעסוקה ולקבל למשל כיתות ערב, אז כבר להתחיל לממן את עצמם ולהתחיל לעבוד ולקבל כיתת אולפן בשעות הערב.

אני אביטבול: הבעיה עכשיו, הדבר שתוקע את העולים זה בעיה תקציבית שלא מאפשרת לתת אישורי זכאות חדשים לכן אני פונה אליכם ומבקשת להעלות את הנושא לגורמים הרלבנטיים של משרד הקליטה.

דגנית סנקר: הערוץ הזה של אולפנים פרטיים זה ערוץ שהומצא על ידי משרד העליה והקליטה ואנחנו מאוד מאמינים בו.

דגנית סנקר: עם זאת, כל מה שאני תיארה זה נכון, אנחנו איפשרנו ל-800 או כמעט 1,000 אנשים שכבר קיבלו זכאות, איפשרנו להמשיך, אנחנו בבעיה תקציבית ועד שלא נקבל את העודפים אין ביכולתנו לצערנו להמשיך עם המסלול הזה.

דגנית סנקר: אני רוצה להסביר, אין אף עולה שלא מקבל עברית, הוא יכול ללכת לאולפני משרד החינוך, פשוט לא בערוץ הזה.

דוד ביטן: אני לא מבין את זה.

דוד ביטן: אם הוא התחיל אצלה---

דגנית סנקר: אם הוא התחיל הוא ממשיך וגומר.

דגנית סנקר: היא אומרת למה לחדשים אתם לא נותנים הפניות חדשות ועל זה אני אשיב שלמשרד שלנו כרגע עד שלא יינתנו עודפים ויגיעו התקציבים שצריכים להגיע, אין אפשרות להפעיל את זה.

דוד ביטן: את אומרת שאין לכם תקציב לזה.

דגנית סנקר: נכון.

דוד ביטן: מתי יהיה לכם ---

דגנית סנקר: כשיועברו העודפים למשרד.

דגנית סנקר: אני מניחה שאייל יודע לענות על זה טוב ממני, אם הוא עדיין איתנו.

דוד ביטן: כן אייל.

איל מדן: לגבי העודפים, ההחלטה לגבי זה עדיין לא התקבלה והיא צריכה להתקבל בשבועות הקרובים.

דוד ביטן: תן דחיפה להחלטה.

אלכס קושניר: רק לכיוון הנכון, כי הם לפעמים דוחפים הפוך.

דוד ביטן: מתי תהיה החלטה?

טלי פלוסקוב: אייל, ההשקעה היום תחסוך המון כסף בעתיד עבור האנשים האלה.

טלי פלוסקוב: האנשים שלא יודעים עברית לא יודעים להתאקלם במדינה שלנו, הם יהיו אלה שיצטרכו לקבל השלמת הכנסה, הם יהיו אלה שיהיו בשכבות החלשות, אנחנו נצטרך להשקיע הרבה יותר אחר כך אם אנחנו לא נשקיע בהם עכשיו.

טלי פלוסקוב: אז תקחו את זה בחשבון.

איל מדן: לוקחים בחשבון.

איל מדן: ההחלטה על העודפים היא החלטה רוחבית בכל הממשלה.

דוד ביטן: אבל מתי זה יהיה?

איל מדן: הנושא הזה אמור להיות בשבועות הקרובים, אמורה להתקבל החלטה.

דוד ביטן: אבל פה הם צריכים תשובה מיידית.

דוד ביטן: תבין דבר אחד אייל, בהבדל ממשרדים אחרים, כאן יש תקופת זמן קצובה לעולים ואם אתה לא מקבל החלטה מהירה, אז בעצם הם מקבלים את הזכאות שלהם ואחרי שנה הם לא יכולים ללכת ללמוד באולפן.

דוד ביטן: או אתם צריכים לדבר עם מי שצריך אצלכם, עם ראש אגף תקציבים, להגיד לו שפה הוא חייב לתת תשובה מיידית ולא קשור להחלטה רוחבית.

דוד ביטן: כי פה או שאתם נותנים אופציה או שאתם לא נותנים אופציה.

דוד ביטן: שבועות זה הרבה זמן כאן.

דוד ביטן: אני מקווה שלקראת הישיבה הבאה תהיה לך תשובה בעניין הזה.

דוד ביטן: דבר עם מרידור על העניין הזה.

דוד ביטן: אם לא אני אדבר איתו.

דוד ביטן: אני אעזור לך קצת.

דוד ביטן: תודה רבה.

דוד ביטן: אנחנו נסיים את הישיבה.

דוד ביטן: נקיים ישיבת המשך בעוד 10 ימים.

דוד ביטן: עד אז אני רוצה אם אפשר שמשרד הקליטה יעביר לנו נתונים מעודכנים וגם עלות תקציבית.

דוד ביטן: דברי עם האוצר, מה העלות, זה לא אומר שמחר בבוקר הכסף קיים.

דוד ביטן: וזה לא הרבה כסף דרך אגב.

שלומית אבינח: אתה מתמקד בנושא המשך האולפן.

דוד ביטן: נתונים על האולפן.

דוד ביטן: אני לא מדבר על הגדלת סל הקליטה, שזה דיון עם הממשלה.

דוד ביטן: אנחנו יכולים לדון על כך מחר, אבל זה לא מה שיעזור.

דוד ביטן: גם הסוכנות תביא לנו נתונים על תכנית עציון ומשרד החינוך.

דוד ביטן: אני מציע שמי שירכז את הנייר יהיה משרד הקליטה.

דוד ביטן: גם האוצר ייתן לנו תשובה לגבי נושא התוספות, ולישיבה הבאה בבקשה להזמין את הביטוח הלאומי.

דוד ביטן: הוא פה צד מאוד רלבנטי.

דוד ביטן: יכול להיות שיש כמה החלטות שצריכים לקבל שקשורות לביטוח לאומי על מנת להאריך תקופות ודברים מעין אלה.

דוד ביטן: יש עוד משהו חברי הכנסת?

יואל רזבוזוב: תודה על הדיון כבוד היו"ר.

יואל רזבוזוב: אני חושב שדי הבנו כאן את הנושא, כן אנחנו צריכים להתמקד במספרים שזה לא פשוט, אבל הרעיון הוא שמי שרוצה להמשיך ללמוד שתהיה לו אפשרות למחיה.

יואל רזבוזוב: אנחנו מדברים על כסף.

יואל רזבוזוב: אני רוצה להחמיא לך אדוני היו"ר, יש לך את הרגישות שאנחנו מכירים ואתה נכנס לעומק העניינים ואתה באמת רוצה לעזור, ואני בטוח שאנחנו נוכל לקבל --- בדרך כלל אופוזיציה לא מחמיאה לקואליציה ---

דוד ביטן: תודה רבה לכולם.

דוד ביטן: הישיבה נעולה.